חוק לתיקון פקודת מסי העירייה ומסי הממשלה (פטורין) (מס' 26), התשע"ו-2016
הצעת חוק פרטית, הכנסת ה-20
פורסם: ספר החוקים, חוברת 2575, עמ' 1178, 2016-08-11T00:00:00+03:00
חוק לתיקון פקודת מסי העירייה ומסי הממשלה (פטורין) (מס' 26), התשע"ו–2016 (להלן – החוק) התקבל בכנסת ביום כ"ז בתמוז התשע"ו (2 באוגוסט 2016). החוק קובע כי שר הפנים לא יתנה פטור מארנונה למוסד מתנדב שעיקר עיסוקו בענייני בריאות, רווחה או חינוך, בכך שפעילותו משרתת בעיקר את תושבי הרשות המקומית שבה מתבקש הפטור. עוד נקבע בחוק כי לעניין מוסד שעיקר פעילותו בענייני חינוך, מתן הפטור לא יותנה בבחינת קיום הוראות כל דין החלות על פעילותו. פטור מארנונה שניתן כאמור, יהיה לתקופה שלא תפחת משלוש שנים, ובלבד שהחל מהשנה השנייה, ימסור המוסד תצהיר לפיו לא חל שינוי במטרותיו ובפעילותו.